
U crkvi Sv. Petra (Poenkareova 23) biti će 
o poRkladama (23..24, i 25. februara) Rle- 
čanje pred Dresvetim SaRkramentom, 
Dodjite, poklonimo se Spasitelju! 


ima. li ovakvog klečanja drugdje po svijetu? 


Ima, po cijelom katoličkom svijetu. U svakoj župi, 
u svakom samostanu, u svakoj katedrali kleče vjernici 
pred Presvetim Sakrameniom na stanovite dane. Tu 
oni mole, razmatraju, pjevaju pjesme Isusu, Njegovom 
Presvetom Srcu. U gradovima je ova pobožnost oso- 
bito razvijena o pokladnim danima; ima mjesta gde 
se ovo klečanje obavlja kroz četrdeset sati neprekidno 
dan i noć, 


Ima li kakvog smisla to klečanje? 


Ima li smisla što ti svratiš u crkvu možda i do- 
sta često? Kako da nema. Ti osjećaš potrebu da se 
pokloniš Bogu, da Mu iskažeš svoje brige, poslove... 
da Ga zamoliš za blagoslov. 

Pa ti ostaješ kojiput i dulje u crkvi; klečiš, mo- 
liš, uzdišeš po pola sata pa i cijeli sat katkada. Zašto 
to činiš? Duša te nagoni, da učiniš kakovu pokoru za 
ovo što—šta, zbog čega ie možda savjest uznemiruje. 
I kad si onaj napor, boli u koljenima i tijelu pri- 
kazao u molitvi Bogu, ti osećaš, da si barem done- 
kle umirio savjest; uvjeren si, da je Bog primio tu 

tvoju pokoru; osjećaš, da je barem donekle poprav- 
lijeno ono zlo, da si barem nekako zadovoljio Bogu, 
koji je bio uvrijedjen zbog tvoje neurednosti, 

Želja da činiš pokoru bila je razlog, koji je tebe 
toliko put doveo pred noge Spasitelju u Presvetom 
Sakramentu, Isti razlog vodi i druge kršćane širom 
svijeta, u prah i pepeo pred Isusa Euharistijskoga. Već 
oni kršćani iz Apostolskih vremena ,ustrajali su zajedno 
u lomljenju hljeba i u molitvi“, kao što priča Sv. Luka, 
Ustajali su, to jest dan za danom dolazili su onamo 
gde bi se služila sv, misa; tu bi se klanjali Isusu u 
Euharistiji, i pričestili bi se, kad se razlomio posve- 
ćeni hljeb. Oni su to naučili od Isusa samoga, koji 
je u svojim propovjedima, ponavljao: “Molite se bez 
.prestanka.“ No ne samo propovjedao, nego je isam 
čitave noći molio i tako dao primjer, koji slijede krš- 
ćani eto sve do današnjega dana. 

To klanjanje spajamo mi sa pokorom (klečanjem 
bdijenjem) jer je Isus rekao:“ Ne budete li činili po- 


kore, svi ćete izginuti“. Luka XIII. 5. 
Kako je došlo do klečanja u današnjem 
obliku? 


Poznato je, kako su krivovjerci u XVI. vijeku po 
Njemačkoj fazvaljivali oltare, palili svetohraništa, svete 
stupkom dakako bili teško pogodjeni u najsvetijim 
svojim osječajima prema svojim svetinjama. Stoga su 
počeli uvoditi osobito kapucini i Isusovci 40— satno 
klanjanje, da zadovolje Isusu sa sve one teške uvrede. 

U tom raspoloženju osnovala je Sv. Mehtilda 1695 
god. prvi ženski red vječno ga klanjanja; članice Reda 

«dan i.noć. kroz cjeli život izmenjuju se u klanjanju 
Presvetom Sakramentu, da svojom. vjernošću naknade 
nevjernost tolikih, 

1750. osnovao je jedan župnik u Švicarskoj prvi 
muški samostan vječnoga klanjanja. Prior toga samo- 
stana Iso Valser napisao je i knjigu ,Vječno klanjanje 
"Presvetom Sakramentu“ sa prekrasnim molitvama. Ova 
knjiga je prevedena na naš jezik. 

Za pape Pija IX osnovao je O. Eymard , Družbu 
otaca od Presvetog Sakramenta“; zovu se Fuharistinci.- 
I oni se klanjaju Isusu, izloženom na krasnom prije- 
stolu na oltaru kroz cjelu godinu, dan i noć bez prekida. 

Dakle k onomu općenitom razlogu, zašto u prahu 
i pepelu činimo pokoru, na ime da zadovoljimo za 
naše grijehe, sili nas u današnje dane još itaj razlog, 
da pokorama odvratimo srdžbu Božiju od svijeta zbog 
"nemoralnih ispada bezbožaca i krivovjeraca. 


A znaš li šta oni rade...? 


Možda ti se čini preteško ili i suviše dosadno da 
i ti klekneš malo u crkvi i da proboraviš koji četvrt 
sata pred Bogom svojim? 

A zar nisi nikada čuo za kartuzijance, trapiste, 
.karmeličane, koji ustaju noću, i svaku noć po dva. i 
iri sata provode u pobožnoj pjesmi i molitvi. Misliš li, 
da se oni mogu na to toliko priviknuti, da im više ne 
«zadaje nikakve poteškoće to ustajanje i bdijenje. Kađ 
:se malo spava, kad se nikad ne jede mesa ni išta ođ 
masti, tijelo mora biti slabo; a kad je slabo, to _ mu 
svaki napor zadaje teškoću, žrtvu, pokoru. I tako to 
ide kod njih cijeli život. 

. Vidiš li što oni rade za spas svoj i spas ostalih ljudi? 
Nema puta u nebo osim uskog i trnjem posutog“, 

rekao e Isus, 
Oni toliko čine, a ti? Zar ti zbilja nećeš baš 


ništa? Ni malo? Ni pola sata? 
Ima li kod nas pravih pokornika? 


ima, Bogu hvala, ima, I da nema njih, teško bi 


nama bilo. 


Ima u Pleterju (u Sloveniji) pokornički red kar- 
žuzijanaca, Nose haljinu bijele boje. 
Ž Zivi svaki u svojoj kučici sam; tu radi, uči, moli, 
u crkvi prisustvuju kod sv. mise, i zajedničkih molitava. 
Noću ustaju kroz cjeli život oko 10 sati, te tri sata 
provedu u molitvi i to većim dijelom pjevajući zaje-: 


.Anički. Mesa nikada ne jedu pa ni u bolesti; premda: 


je taj red tako strogo isposnički, ipak doživljuju kar- 
tuzijanci visoku starost; najveći dio ih umire u 80-tim 
90-tim godinama života. Život je do duše ozbiljan i 
strog a ništa nije u njemu nemoguće, nezdravo ili 
preterano, Naprotivl. Oni žive u velikim duševnim 
radostima. 

Sveti Otac Papa se izrazio, da oni svojim moli- 
ivama i pokorama mnogo više doprinose za proširenje 
sv. Crkve i za spasenje ljudskog roda, nego oni, koji 
rade u pastvi, jer oni sazivlju kišu milosti Božijih na 
zemlju, bez kojih je svaki rad uzaludan, : 

Osim kartuzijanca ima kod nas još pokornički. 
red frapista u Banja-Luci i Rajhenbergu (Slovenija); 
karmeiičanke u Ljubljani i karmeličani u Banatu. 

Dao Bog, da se nadje u našem narodu duša, 
koje će biti spremne molitvom i žarom raditi za 

čovječansto, da duh Božiji sve više prevlada a duh 
zla.da bude sve više potisnut. 


Može li se i u svijetu biti pokornik? 


Dakako da može, jer ,Duh diše gdjehoće“; Duh 


vodi i nadahnjuje svakoga čovjeka kako hoće, bio on 
u svijetu ili u Redu. 

Šta su drugo oni mnogi vjernici, koji noću ustaju 
i jedan sat provedu u molitvi, kad bi im se inače rado 
spavalo, šta su oni drugo nego jedne vrste pokornici. 


A zar nije pokornički život, što ga provode duše 


kršćanske u velikim svojim teškoćama, kad im se srce 
kida od boli ispate se u tjelesnim i duševnim borba- 
ma, a sve to čedno bez ljutnje bez mržnje na nepri- 
jatelje, bez prigovaranja, tuženja podnose kao žrtvu 


svoju Bogu za sebe i za druge po Isusovu savjetu: 


»Neka se odreče sebe, uzme križ svoj iide za mnom,“ 
Jest i to je pokornički život; kad bi samo i 
mnogi drugi razumjeli ljepotu i radosti takovih pokora! 
»Kušajte i vidjet ćete kako je sladak Gospodin“, 
Ima i u našoj župi jedna mala četica organizo- 


vanih takovih malih pokornika. Umnožio se njihov 


broj njima na radost a svima na korist. 
gor PeP... 


Dai djeca vrlo dobro razumiju šta vrijede pređ 
Bogom makar i male žrivice. Bilo je takovih, koji su 
sav. mali svoj vijek ispunili malim pokoricama. 

Jedan takav junak je Gvido de Fontgalland (Fon- 
galan); rodjen je 1913 u Parizu. Tamo je umro u 12. 
svojoj godini (1925), To malo grofovsko dijete uz po- 


božnu majku svoju zavoljelo ' je: pokore, kraj svega. 
grofovskog obilja. U svoj mali notes zabiležio je, šta: 
će raditi: Tu čitamo i ovo: ,Ni jedan: dan neću: pro“ 
pustiti da nebi donio Isusu jednu žrtvu, koja mi za“ 
daje muke. — Jedanput, kada je bila velika: zima, 
metne mu majka u krevet bocu sa toplom vodom; dn! 
je metne na stranu; a onda će majci: ,Mislim da mali 
Isus nije- imao tople boce u svom krevetu; ni ja ne, 
bi hteo bolje imati od njega. 

, Druga junakinja takva je Neneta: | ona je rddbsni 
francuskinja; rodjena je 1911; a umrla je 1922. 

Svaki dan je započinjala žrtvicom. Ustati ujutru 
bilo je za nju, onako slabašnu, jako teško, Ali nikad" 
ona ne popušta lijenosti. Čim bi je probudili, ustaje 
hrabro, i ako je to gorko bilo. — Opekla se negde 
na koprivu. Peče li te? pitale su je drugarice. O to 
nije ništa, Isus je mnogo više trpio. — Kada je imala! 
gripu, stavljali su joj za lijek neku gorku stvar. Suze 
su joj vrcale ali će ona kroz suze: Isuse to mnogo: 
peče, ali ja ti ipak prikazujem tu žrtvicu. ' 

Dakle i djeca već razumiju. — Ne samo ova djeca: 
iz daljine; ima ih Bogu hvala, i kod nas medju nama + 
koji dobro razumiju i lijepe kitice žrtava psanja 
Bogu u duhu pokore, 

A kada ćeš ti razumjeti? | 


Hajdemo tražiti Boga. 


Meksički gradjani imali su za neku priredbu u 
Udruženim Američkim Državama veliki popust na že- 
ljeznicama. Veliko mnoštvo meksičkog naroda navali- 
lo je tom zgodom u Udružene Države. A zašto? Sta. 
su tražili u tudjoj državi? Zar ih je radoznalost pri-' 

vukla na onu priredbu? Velika većina tražila je nešto 
posve drugo. Tražili su Boga. Crkve meksičke su za- 
tvorene, svećenici proterani. U domovini nema nikoga, 


ko bi im dao Boga. U tudju državu išli su tražiti Boga.. 


Američki katolički svećenici ispovjedali su onih dana 
po čitave dane do u kasnu noć, i jedva su mogli da 
nasite Boga gladan meksički narod. 


Iz jedne meksičke župe na državnoj granici po-: 


ijerala je bezbožna vlada katoličkog svećenika. Crkva 
je ostala prazna, bez Boga. Kako da dobiju Boga? 
Smišlja onaj Boga žedan narod... i pošalje nevinog 
dječaka preko granice. Susjedni američki župnik pre- 
dao je dječaku posudicu sa sv. hostijama. Dobro dijete 
vratilo se sa Spasiteljem u svoju župu. Ispaćeni narod 
okupio se u zapuštenoj crkvi, koja je opet imala Boga. 
Odmah je obavljena sv. ura pred živim Isusom, koji 
ih je posjetio iz susjedne države. 


Tebi netreba daleko ići tražiti Boga, Posve blizu. 


ga imaš. Noć i dan boravi on u tvojoj župnoj crkvi. 
Dodji i potraži i ti Boga. On će te utješiti, okrepiti 
ispuniti prazninu tvoga srca. Duša svakako mora imati 
Boga inače nije sretna, veli sv, Arski Župnik. 


Bez svete mise ne mogu živjeti. 


Godine 303, bilo je u rimskom carstvu pod smrtnu 
kaznu zabranjeno služiti sv. misa. Kršćani sakupljaju 
se potajno po privatnim kućama, da pribivaju sv. taj- 
mana, U jednoj kući uhvatiše ih špijuni i odvukoše 
pred suca u Kartagu. Sudac zapita gospodara one kuće: 
»Zašto si to učinio?“ Ganutljivo odgovri ovaj: ,Jer su. 
to moja braća. Nisam im mogao priječiti da ne dodju, 

Mi bez sv, mise ne možemo živjeti. Ovim kršćanskim 
junacima bila je sv. misa život. Šta je tebi žrtva sv, mise.“ 

Jedan student dnevno je pribivao kod sv. mise, 
kod koje bi se i pričestio. Živio je u velikoj oskudici; 
bio je više gladan nego sit. O praznicima htedoše ga 
dobri ljudi poslati u neki dvorac da se odmori i okrepi. 
On odgovori: ,Ne idem tamo jer ovaj dvorac se nalazi 
dva sata daleko od crkve. Radje se odričem lijepih 
praznika , nego li dnevne sv, mise i pričesti, ,Divnih 
li riječi žive vjere!“. 

Ni ovaj mladić nije mogao da živi bez sv. mise. 
I njemu je bila sv. misa sa sv. pričešću život, vrelo 
života, X 

Crpiš li ti život, snagu za pošten kršćanski život, 
iz Sv. mise, barem iz strogo zapovjedjene sv. mise? 
Bi li mogao svaki dan na sv. misu? Zar te ne zove 
ljubav Kristu, želja za pokorom, čeznuće da dadeš na- 
knađu i zadovoljštinu za grijehe i uvrede Srcu Isusovu 
a naročito u našoj župi? 

Molitve - 
Koje mora svaki kotolik da zna 


.Žnamenje svetoga križa. 
' u ime Oca f i Sina i Duha Svetoga. Amen, 


Oče naš, 


o naš, koji jesi na nebesima, | sveti, se ime tvoje. ; 


Dodji. kraljevstvo tvoje. | Budi volja tvoja, kako. 


na nebu, tako i na zemlji. | Kruh naš svagdanji daj 
nam: danas.“ | I otpusti nam duge naše, kako i mi ot- 


puštamo dužnicima našim, | I ne uvedi nas u napast, ! 


nego izbavi nas oda zla. Amen, 


Zdravo Marijo. 


Zora Marijo, milosti puna, | Gospodin s tobom; | 
blagoslovena ti medju ženama, | i blagosloven 
plod utrobe tvoje, Isus. | Sveta Marijo, Majko Božja | 
moli za nas grješnike, | sada i nas čas smrti naše. 


Amen. 
Slava Ocu, 


lava Ocu i Sinu i Duhu Svetomu, | Kako bijaše na 


početku, tako i sada, i vazda, i u vijeke vijekova. 


li 


Vjerovanje. 


Visrnem u Boga, Oca svemogućega, Stvoritelja neba 


i zemlje |L I u Isusa Krista, Sina njegova jedinoga, 


"Gospodina našega koji, je. začet po. Duhu Svetom, 


rodjen od Marije Djevice, | mučen pod Poncijem Pi- 
tatom, propet,. umro i pokopan; | sašao nad pakao; 
treći dan uskrsnuo “od mrtvih; | uzašao na nebesa, 
sjedi ob desnu Boga Oca svemogućega; | otud će doći 
suditi žive i mrtve | Vjerujem u Duha. Svetoga, svetu 


Crkvu katoličku, , općinstvo svetih, oproštenje grijeha, | 


uskrsnuće tijela, | život vječni. Amen. 


Deset zapovijedi Božjih. 


1. Ja sam Gospodin Bog tvoj; nemaj drugih bo- 

gova uz mene. | 
. Ne uzmi imena Gospodina poga svoga i- 

sprazno. | 

3. Spomeni se, da svetkuješ dan Gospodnji. L 

4, Poštuj oca i mater, da dugo. živiš i dobro ti 
buđe na zemlji. | ' 

5. Ne ubij, M 

6, Ne sagriješi bludno. 

7. Ne ukradi, | 
.... & Nereci lažna svjedočanstva na bližnjega svoga, H1 
“9. Ne poželi žene bližnjega svoga. 

10. Ne poželi nikakve stvari bližnjega svoga, 


Pet zapovijedi crkvenih 


1. Svetkuj zapovjedane blagdane. | 
2. Slušaj pobožno svetu misu u nedelju i.u elute: 
zapovjedane blagdane, | 

? Posti zapovjedne poste, i u odredjene dane ne 
mrsi 
i 4, Svake se godine najmanje jedanput ispoved i 
i-o Uskrsu pričesti. | 
5, Ne svadbuj svečano u zabranjeno vrijeme. 


Sedam svetih sakramenata. 


1. Krštenje. 

2. Potvrda, 

3. Presveti Oltarski Sakramenat. | 
4. Pokora. 

5. Posljednje pomazanje. 

6, Sveti red, 

7, Ženidba. 


Dužnosti kršćanske. 


Prva: Kloni se zla duhovnoga ili grijeha. 
Druga: Cini dobro, ili: drži zapovjedi Božije i 
živi kreposno. 


Probudi vjeru. 


Ki pena u te, Bože moj, | da si jedan jedini božan. 
stvom, a broj osobama, | Otac, Sin i Duh Sveti,| 
Vjerujem da je druga osoba, Sin Božji, krepošću Duha 
Svetoga čovjekom postao, | rodio sei sve nas otkupio; | 
i da će doći suditi žive i mrtve; | da će dobre napla- 
titi slavom nebeskom, | a grješnike kazniti mukama 
paklenim. | Vjerujem nadalje sve ono što vjeruje i 
vjerovati uči sveta Mati Crkva rimo-katolička. |A sve to 


vjerujem zato, | što si to _ navijestio ti, Božje, | koje 
si neizmjerna mudrost i vjekovita istina, | koji ne mo- 
žeš prevariti niti prevaren biti, jer sve znaš i vidiš. 


O Bože, umnoži vjeru moju! 


Probudi ufanje. 


i se u te. o premilostivi Bože moj, | da češ mi 
po zaslugama muke i smrti Isusove | i po mojim 
dobrim djelima, s pomoću tvojom učinjenim, | oprosti. 
sve grijehei dati slavu nebesku. | A tose ufam zato, ,ti , 
što si svemogući Bože“ dati možeš što si obećao, 

i u obećanju si svojem stalan i vjeran. | O Bože, učvrsti 
ufanje moje! 


Probudi ljubav. 


kjom te, o Bože moj, svim srcem i dušom svojom 
nada sve, | i više nego samoga sebe; , jer si ti 
sam po sebi svake ljubavi dostojan, | i zaradi tebe 
ljubim bližnjega svoga kao samoga sebe, | O Bože. 
užezi ognjem ljubavi svoje srce moje | teriz ove go- 
ruće prama tebi ljubavi jako se kajem, | što sam 
ikada uvrijedio tebe neizmjerno dobro. | Mrzim na 
sve grijehe života svoga, | i to večma nego na ikoje 
drugo zlo. | O da te nijesam nikada uvrijedio! | Tvrdo 
odlučujem, da ću se čuvati svakoga grijeha, | te volim 
umrijeti, nego ikojim grijehom, | osobito smrtnim uvri- 
jediti tebe najveće dobro. | A sve ću počinjene grijehe 
po milosti tvojoj iskreno ispovjediti | i dostojnu za 
ujih pokoru učiniti. | Smiluj mi se dakle, o svemogući 
Isuse, | i budite mi na pomoć, milostiva Marijo i sveti 
Josipe! Amen. 

Četiri poslednje stvari. 


Smrt, sud, pakao i kraljevstvo nebesko. | ,U svim 
sljelima svojim spomeni se posljednjih svojih | pa ne 
ćeš nikada sagriješiti.“ (Crkv. 7. 40.). 


Red službe Božje u crkvi sv. Petra. 


Sv. mise su nedelju i blagdanom 

u 5 i */, (zimi u 6) sati 

u 8 sati djačka 

u 9 sati sa propovijedju 

u 11 sati tiha 

> Na radne dane su sv. mise u 6 i 7 sati. 
lagoslov (večernjica) je neđeljom i blagdanom 
u 5 sati. poslije podne sa propovijedju ili katehezom 
a subotom i na blagdane svetaca Družbe Isusove u 
6 i */, na večer. 

Prilika za sv, ispovijedi je kod svake sv. Mise 
i za vrijeme blagoslova (večernjnice). 

Ako netko želi sv. ispovijed u drugo vrijeme, 
neka pozvoni na vratima župskog stana. 

Pobožnost ,sv. ure“ drži se u četvrtak pred . 
prvim petkom u mjesecu od 6 i "/,—7 i '/, na večer. 

Križni iputu korizmi nedeljom u 4"/, petkom 6'/,. 

U župi imamo pobožno društvo ,Apostolstvo 
molitve“; do sada (februar 1936.) ima društvo oko 
800 članova.; članovi imaju dužnost svakog dana iz- 
moliti Prikaznu molltvicu Presv. Srcu Isusovu. 

Osim toga opstoji u župi ,Xongregacija djevo- 
jaka“ i ,kongregacija za gospodje“. 

U našoj crkvi je sfarinska slika Majke Božje 
koja je prije 200 godina bila u Isusovačkoj crkvi u 
Beogradu i zato se naziva Beogradska M. B. Pred 
njom su već mnogi dobili velike milosti, kako se to 
vidi iz zahvalnica, što su ih štovatelji Majke Boužje 
dali uklesati ili napisati i postaviti oko slike. 


Vjernici župe su. Petro! 


Vaša župska crkva i župski ured sv. Petra nalazi 
se u Poenkareovoj ulici 23, 


Telefon župskog ureda br. 25-8-80.. 


Ured je otvoren od 3 do 6 sati poslije podne 
svakog dana osim nedelje i blagdana, 


Vjenčanje treba najaviti u župskom uredu mjesec 
dana unapred. ' 


Krštenje treba takodjer najaviti unaprijed. 


Kada se doseli koji katolik u vaše susjedstvo, 
budite tako ljubazni, pa nas bilo kojim načinom (preko 
djeteta, ceduljicom i sl...) o tome izvijestite, 


Kada promjenite stan, umoljavamo Vas,da biste opet 


bilo kojim načinom prijavili nam svoju novu adresu. 








